




«Жер учаскесіне жалдау шартының телнұсқасын беру туралы» мемлекеттік қызметін алу

Мемлекеттік қызмет көрсету процестерін үнемі жетілдіру – Қазақстан Республикасы Мемлекеттік қызмет істері агенттігінің (Агенттік) және оның аумақтық департаменттерінің жұмысындағы негізгі ұстанымдардың бірі.
Мемлекеттік көрсетілетін қызметтер жүйесін жетілдіру азаматтардың құқықтарын қорғап, қызмет көрсету сапасын арттыруға бағытталған. Осы ретте, «Жер учаскесіне жалдау шартының телнұсқасын беру туралы» мемлекеттік қызметін алу тәртібін түсіндірсек.....
 «Жер учаскесіне жалдау шартының телнұсқасын беру туралы» мемлекеттік қызметті «Еңбекшіқазақ ауданының жер қатынастары бөлімі» мемлекеттік мекемесі жеке және заңды тұлғаларға көрсетеді. Мемлекеттік көрсетілетін қызметті ұсыну тәсілдері – қызмет беруші кеңсесі арқылы /біздің бөлім арқылы/ және «электрондық үкіметтің» www.egov.kz  веб-порталы (портал) арқылы.  Бірақ қазіргі уақытта бұл қызмет автоматтандырылмаған.
Аталған мемлекеттік қызметін көрсету үшін мынандай құжаттар қажет:  өтініш, ал портал арқылы өтініш пен жеке басын куәландыратын құжат жеткілікті.
Көрсетілетін қызметті алушы құжаттарды толық ұсынбаған және (немесе) қолданылу мерзімі өткен құжаттарды ұсынған жағдайда, жер қатынастары бөлімінің маманы өтінішті қабылдаудан бас тартады.
Аталған мемлекеттік қызмет көрсету мерзімі 2 /екі/ жұмыс күнін құрайды.
Мемлекеттік қызмет көрсетуден бас тарту үшін негіздер болған кезде көрсетілетін қызметті алушыға мемлекеттік қызмет көрсетуден бас тарту туралы алдын ала шешім туралы хабарлама жіберіледі, ол жерде көрсетілетін қызметті алушыға алдын ала шешім бойынша ұстанымын білдіру мүмкіндігі үшін тыңдалым өткізу уақыты мен орны (тәсілі) көрсетіледі.
Біздің бөлімнің жұмыс кестесі дүйсенбіден жұмаға дейін сағат 8:00-ден 17:30 дейін. Түскі үзіліс сағат 12:30-ден 14:00 дейін.
Толығырақ ақпарат алу үшін «Еңбекшіқазақ ауданының жер қатынастары бөлімі» ММ арқылы біле аласыздар.

